**Tehtävien vaativuuden arviointijärjestelmän (TVA-järjestelmä) toimeenpano Kannonkosken kunnassa**

Kunnanhallitus hyväksyi kokouksessaan 13.5.2019 perusteet tehtävän vaativuuden arviointijärjestelmän kuvauksesta (Kh 130519 / §45). Kannonkoskella tehtävien arvioinnissa käytetään kolmiportaisia palkkakoritaulukoita (liitteet 1-9). Joissakin työntekijäryhmissä kukin kori on edelleen jaettu a tai b vaihtoehtoon. Palkkakoritaulukot työntekijäryhmittäin täydentävät järjestelmän kuvausta. Sanalliset kuvaukset vaativuuden tasoista täydentävät palkkakoritaulukoita (liitteet 10-19). Hallintolain (434/2003) mukaiset hyvän hallinnon periaatteet ja tasapuolisuusvaatimukset velvoittava viranhaltijoita kaikessa työssään ja ovat perustana TVA-järjestelmän soveltamisessa. Samasta työstä tulee maksaa lähtökohtaisesti sama palkka. Kunnan palkka-asiamies kutsuu TVA-ryhmän koolle tarkistamaan järjestelmän toimivuutta vuositasolla tarvittaessa. Esimiehen ja työntekijän välinen kehityskeskustelu ja tässä yhteydessä toimitettava tehtävien vaativuuden arviointi tehtäväkohtaisesti käydään vuosittain. Jokaisen työntekijän osalta työntehtävästä on oltava kirjallinen tehtävänkuvaus. Tehtävän vaativuuden muuttuessa työntekijä saattaa sijoittua uuteen palkkakoriin. Esimiehen on ilmoitettava mahdollisesta muutoksesta palkka-asiamiehelle viipymättä. Kokonaan uusiin tehtäviin siirryttäessä on solmittava uusi työsopimus.

3.2.2020 Jarno Manni